****

Republika e Kosovës

Republika Kosova-Republic of Kosovo

Qeveria - Vlada - Government

Ministria e Administrimit të Pushtetit Lokal

Ministarstvo Administracije Lokalne Samouprave

Ministry of Local Government Administration

*17 Qershor, 2022*

**Takimi i forumit konsultativ të MAPL-së me organizatat e shoqërisë civile**

Me datë 17.06.2022 është mbajtur takimi i Forumit Konsultativ të MAPL-së me Organizata të Shoqërisë Civile. Të pranishëm në takim ishin:

* *Përfaqësues nga MAPL*
* *Përfaqësues nga DEMOS*
* *Valëza Zogjani, D4D*
* *Arbresha Demaj, Syri i Vizionit*
* *Bekim Salihu, Instituti GAP*
* *Rea Gashi, KLGI*
* *Fikrije Sinani, Lëvizja FOL*
* *Naser Lajqi, Syri i Vizionit*
* *Dren Kuka, KCSF*

**Rendi i ditës:**

* *Hapja e takimit, (përfaqësues nga MAPL, dhe SHQ)*
* *Fjalë hyrëse, Venera Çerkini, Zv. Sekretare e Përgjithshme, MAPL*
* *Funksionimi i Forumit Konsultativ të MAPL-së me Organizata të Shoqërisë Civile*
* *Themelimi dhe funksionimi i këshillave lokale për bashkëpunimin e komunës me fshatrat, vendbanimet dhe lagjet urbane*
* *Vlerësimi Ex-Post i Ligjit për Dhënien në Shfrytëzim dhe Këmbimin e Pronës Komunale*
* *Projekt Udhëzimi Administrativ për Bashkëpunim Ndërkomunal dhe Demokraci Lokale*
* *Konkluzionet e dala nga takimi*

Takimi është bashkë kryesuar dhe moderuar nga z.Jeton Qela, Udhëheqës i Divizionit për Koordinim të Politikave, dhe znj.Valëza Zogjani, D4D.

Të pranishmit i ka përshëndetur me një fjalë rasti, znj.Venera Çerkini, Zv.Sekretare e Përgjithshme, MAPL, ku ndër të tjera, falënderoj pjesëmarrësit për prezencën e tyre në këtë takim. Ajo theksoi se Forumi Konsultativ për Qeverisje Lokale është themeluar nga Ministria e Administrimit të Pushtetit Lokal në bashkëpunim me organizatat e shoqërisë civile, ku aktualisht janë 19 organizata të shoqërisë civile të cilat janë pjesë e këtij forumi, mirëpo kemi kërkesa të tjera nga shumë organizata të shoqërisë civile që të jenë pjesë e këtij Forumi dhe ne besoj se jemi të hapur edhe për organizata të tjera, në mënyrë që secila organizatë të ketë mundësinë që të jap kontributin e tyre. Ajo përmendi edhe faktin se forumi në fjalë së bashku me grantin e performancës është përmendur për herë të parë në kuadër të Raportit të Progresit për Vendin në vitin 2021 nga ana e Komisionit Evropian, si e arritur dhe që tregon për një ‘*storie suksesi*’ dhe model edhe për institucionet tjera.

**Funksionimi i Forumit Konsultativ të MAPL-së me Organizata të Shoqërisë Civile**

Jeton Qela, MAPL, shprehi shqetësimin si MAPL, lidhur me numrin e vogël te pjesëmarrësve nga shoqëria civile në këtë Forum, dhe duke e parë të rëndësishme punën e forumit, theksoi së duhet të shihet mundësi e hartimit të planit të punës së forumit, me aktivitete një (1) vjeçare, me mundësi plotësim ndryshimi varësisht nga temat qe paraqiten dhe kërkojnë trajtim në forum.

Bekim Salihu, GAP - Raporti i vendit, e ka cilësuar të arritur themelimin dhe funksionimin e këtij forumi, mirëpo qëllimi i forumit që ka qenë, informimi dhe bashkërendimi i forumit me MAPL, konsultimi ne lidhje me politikat publike, dhe shtrirja e forumit ne sektorët e tjerë jashtë fushëveprimit te MAPL-së, asnjëherë nuk janë përmbushur. Forumi ka iniciuar një dokument te përbashkët i cili ende nuk është finalizuar. Me tej, ai e konsideroj një hap të rëndësishëm nga MAPL, ndarja e një linku per forumin per publikim në web-faqen e MAPL-së. Ai propozoj të caktohet përfaqësuesi i Forumit me mandate një (1) vjeçare, dhe të shihet arsyeja pse përfaqësuesit e OJQ-ve, nuk po marrin pjese në takimet e forumit.

Naser Lajqi, Syri i Visionit, theksoj se është e nevojshme të kontaktohen anëtarët e forumit për mos prezencën e tyre në këto takime, dhe të deklarohen për vullnetin e tyre nëse ende dëshirojnë të jene pjesë e forumit. Duhet te diskutohet edhe me platformën CIVIKOS, pasi disa organizata e konsiderojnë si duplifikim edhe te panevojshëm këtë forum.

Valëza Zogjani, D4D, është e rëndësishme të bëhet edhe profilizimi i organizatave ku ato munden me dhënë kontribut me te madhe, varësisht nga fusha që trajtohet në forumë. Një nga problemet ne funksionimin e forumit, janë edhe vrasia e forumit nga donatoreve, mos shpërndarja e informatave ndërmjet pjesëtareve te forumit, si dhe krijimi i memories se forumit.

Ferdi Kamberi, MAPL, kemi pritur që dokumenti i propozuar nga forumi te miratohet dhe te jetë si udhërrëfyes i punës se forumit. Te kemi një plan te qarte te aktiviteteve. Kemi një liste te gjate te kontakteve me organizatat, mirëpo jo të gjitha kanë shprehur interesim per pjesëmarrje, prandaj është e nevojshme që të shihet edhe një here qëndrimi i tyre karshi forumit.

Ertan Munoglu, HELVETAS-Demos, me vjen mire qe forumi po funksionon edhe është një storie suksesi. Po pajtohemi me qenë një plan i pune, edhe me pa cili është rezultati i këtij plani. Është mire te dihet saktë pse organizatat nuk po marrin pjese ne forum. Te behet një analize përmes metodologjisë se një pyetësori i cili na ofron informata se pse nuk marrin pjese ne këto takime. Shoqëria civile te ketë vetiniciativë lidhur me proceset, sepse deri me tani iniciativat kane ardhur vetëm nga MAPL.

Dardan Maliqi, HELVETAS-DEMOS, të shihet edhe modalitetet e financimit te aktiviteteve te forumit, përmes krijimit të një fondi i cili do te behet me participim nga organizata pjesëmarrës ne forum.

**Themelimi dhe funksionimi i këshillave lokale për bashkëpunimin e komunës me fshatrat, vendbanimet dhe lagjet urbane**

Takimi vazhdoj me ke këtë pike ku një prezantim te shkurtër kishim nga Flutura Hoxha, ne cilësinë e kryesuese se GP per hartimin e akteve nënligjore qe ndërlidhen me këto këshilla.

*Arbresha Demaj, Syri i Vizionit,* në kuadër te projektit tone si pikte te rëndësishme e kemi edhe funksionalizimin e Këshillave. Pas monitorimit dhe diskutimit me përfaqësuesit e komunave, ne bashkëpunim me MAPL, kemi marre iniciativë per ndryshimin e UA, ku janë parapare edhe riorganizimi i këshillave, kufizimin e numrave te këshillit, etj. Si kërkese nga Syri i vizionit, doli që ne kuadër te sistemit te performancës, te futen si tregues edhe themelimi, funksionalizimi i këshillave lokale dhe pjesëmarrja e grave ne këto këshilla.

Venera Çerkini, MAPL, sa i përket futjes se treguesve ne vlerësimin e performancës, ne momentin qe do te kemi rishikim te sistemit, do ti trajtojmë me kujdes kërkesën lidhur me këshillat e fshatrave.

Ertan Munoglu, HELVETAS-Demos, ne bashkëpunim me MAPL, kemi planifikuar qe gjate vitit 2023 te bëjmë rishikimin e sistemit, dhe ne këtë faze do ta trajtojmë këtë kërkesë dhe kërkesat e tjera qe i kemi pranuar nga palët e ndryshme.

Fikrije Sinani, Lëvizja FOL*,* kemi bere një raport sa i përket numrit te komunave qe e zbatojnë rregulloren e re lidhur me këshillat, dhe rezultati del se vetëm 2 komuna, (Gjakova dhe Peja) e zbatojnë këtë rregullore.

**Vlerësimi Ex-Post i Ligjit për Dhënien në Shfrytëzim dhe Këmbimin e Pronës Komunale**

Jeton Qela, MAPL, paraqiti një prezantim te shkurtër sa i përket procesit te vlerësimit ex-post te ligjit, ku shtjelloj gjithë procedurën e ndjekur deri në fazën në të cilën gjendet ky ligj.

Dren Kuka, KCSF, sa i përket vlerësimit ex-post të ligjit, ne jemi marr shumë me problematiken e këtij ligji dhe jemi te gatshëm te kontribuojmë në këtë, dhe gjithashtu kërkojmë të përfshihemi ne këtë proces, përmes pyetësorëve qe janë dërguar tek palët e tjera.

Ertan Munoglu, HELVETAS-Demos, ne procesin e vlerësimit te ligjit, është e rëndësishme te përfshihen te gjitha palët, si shoqëria civile, dhe komuniteti i biznesit.

Bekim Salihu, GAP, ne sot jemi njoftuar qe ky ligj është ne proces te vlerësimit, dhe ne këtë proces duhet te sqarohet se qka nënkupton shoqëri civil, në rastin e subjekteve përfituese të pronës komunale, pasi shumë subjekte funksionojnë si OJQ. Gjithashtu, të shihet mundësia e konsultimit te vlerësimit ex-post me komunitetin e biznesit dhe organizatat e shoqërisë civile.

**Projekt Udhëzimi Administrativ për Bashkëpunim Ndërkomunal dhe Demokraci Lokale**

Trim Berisha, MAPL, njoftoj lidhur me procesin e hartimit te koncept dokumenti, ku theksoj se ka dal si rezultat i studimit te Fisibilitetit të vetëqeverisjes lokale. Gjithashtu, prezantoj edhe pikat problematike që janë paraqit ne këtë procesi, si: procedurat e bashkëpunimit ndërkomunal, dhe ndërkomunal ndërkombëtar, si dhe kapacitetet profesionale në komuna për realizimin e këtij bashkëpunimi. Më tej ai theksoj rendësin e realizimit të projekteve ne kuadër te shërbimeve, si ofrimi i shërbimeve te qytetaret. Element tjetër më rendësi janë fondet per realizimin e bashkëpunimit, ku kemi qasje te asaj, se a duhet te sigurohen fondet pastaj te kemi iniciativa, apo te kemi iniciativa nga komunat e pastaj te gjenden fondet. Një element tjetër qe kemi te bëjmë më këtë, është edhe mungesa e përfshirjes se shoqërisë civile ne këtë fushe.

Bekim Salihu, GAP, njoftoj se do te dalim me një analizë sa i përket ndryshimeve qe do te ndodhin ne kuadër te ndryshimit te legjislacionit per qeverisje lokale.

Naser Lajqi, Syri i Vizionit, bashkëpunimi ndërkomunal është ne rregull dhe funksionon sa i përket zgjidhjes se problemeve konkrete. Mirëpo, kemi problem kur ka raste lidhur me shfrytëzimin e resurseve natyrore, dhe në këtë aspekt, duhet të trajtohet kjo çështje në kuader të këtij koncept-dokumenti.

Me propozim të Ertan Munoglu, HELVETAS-Demos, për zgjedhjen e një përfaqësuesi nga Forumi, lidhur me Komitetin drejtues te MAPL-DEMOS, Valëza të ketë komunikim lidhur me anëtarët e forumit, për delegimin e një përfaqësuesi të forumit në këtë komitet.

***Konkluzionet e takimit:***

1. *Ne linkun e web-faqes se MAPL-së të vendoset edhe informata per takimet e forumit, (ftesa, rendi i ditës, procesverbali, foto nga takimi, dhe dokumente te tjera që ndërlidhen me punën e forumit);*
2. *Te hartohet dhe miratohet plani vjetor i punës se forumit;*
3. *Te sqarohet mos-pjesëmarrja e disa organizatave anëtare në forum;*
4. *Të bëhet profilizimi i organizatave dhe finalizimi i listës se organizatave te cilat janë pjese e forumit;*
5. *Te hartohet një pyetësor lidhur me informatat sa i përket funksionimit të forumit;*
6. *Me rastin e rishikimit të sistemit te performancës, te trajtohet kërkesa per futjen e treguesve sa i përket themelimit, funksionalizimit dhe pjesëmarrjes se grave ne këshillat lokale;*
7. *Ne procesin e vlerësimit ex-post të Ligjit për pronën komunale, te konsultohen edhe palët tjera, si komuniteti i biznesit dhe shoqëria civile.*